דובלרו

דובלרו (ברומנית: Dubălaru; מבוטא "דוּבֶּלַארוּ") הוא שם משפחה רומני ויהודי-רומני, שמשמעותו ברומנית "הבורסקאי" (עם תווית מיידעת מקוצרת, כנהוג בשפה עממית בכינויים ובשמות משפחה רומניים). 

לפי "המילון האוניברסלי של השפה הרומנית" מאת לאזר שייניאנו (1988), מקור שם המקצוע Dubălar (בורסקאי) הוא בשם דובאלה (dubală) או דוביאלה (dubeală) המציין את עבודת עיבוד העור או את תערובת החומרים שמשתמשים בה בבורסקאות. המקור האטימולוגי הוא סלבי: באוקראינית משמעות המילה дубити הוא "לעבד את העור", וברוסית משמשת מילה דומה (Дубление, "דוּבּלֶניֶה") לתיאור בורסקאות. מילים סלביות אלה מתקשרות לשם האוקראיני והרוסי לעץ האלון (Дуб, "דוּבּ"), ממנו מופק טאנין המשמש את הבורסקאי בעבודתו.

כגורל הרבה משמות המשפחה ממוצא לועזי בעברית, בימינו את שם המשפחה הישראלי דובלרו מבטאים באופן שונה (Dublero), כשהוא מקבל צליל בעל ניחוח ספרדי. 

אצל יהודים רומנים ובקרב העם הרומני קיים גם שם המשפחה "טבקארו" בעל משמעות זהה (בורסקאי).

שמות משפחה
שמות משפחה אשכנזיים
שמות משפחה לפי עיסוק
שמות משפחה רומניים